I tue wiederemol Zituation schnäll usnütze, Sabrina isch mit em Hund go laufe. 2/3 Sache:    Bi mir kunnt uf de Hompage nach Feedback nüt me und i kas nit abefahre;        So wird miini Homepage bi miar dargschtellt. Gsehsch denn Du nit das ganza Bild? Wia zum Bischpiil: Herzlich willkommen . . .? Wenn Du saisch, dass unter "Feedback nüt meh kunnt, gsesch jo au nit ds ganza Frauaschüeli? Da würdi bedüta, dass da Monitor vu dr Sabrina falsch igschtellt isch, oder d'Grafikkarta vu ihrem PC nit meh bringt. Wia alt isch denn dä Compi? Isch denn ds Betriebssystem no Windows 98? Oder sogar 95? Ma gsehti das bim ufschtarta vu dr Maschina. Vermuata bald, dass das würklich a alti Maschina isch! Wenn das so wäri, hät i villicht no an bessera für d'Sabrina . . . aber nu unter einera Bedingig!!! Sie müessti Dii an da Compi häraloh, ohni Dii immer z'schtöra *grins*. Und natürlich zwüschdura au amol meh wia jetz!! *gopfnomol*    Das mit am wiiter abafahra sötti jetz goh, wenn i Dii richtig verschtanda han. Probier's amol!    isch aber im Momänt nit so wichtig, wil i mi Garte mit viel Wehmuet ufgib und dr Schnäcke und de  Schildkröte überloh. Es hät kei Wert meh, ha zwenig Zyt, entweder Du oder Garte... Was meinsch isch mi Entscheid richtig??? Aso ich red natürlich numme vom Gmüesgarte....    Schad um da Garta, resp. für ds Gmüas! Wenn i dafür aber as Mail meh kriaga, so bin i ganz sicher nit trurig!    Mi Speicher isch wieder voll, häsch Du scho könne die letschte 10 uf Feschtplatte speichere??? Ohje, ich  stress Di scho wieder mit mini Wünsch - sorry - bi froh, wänn Du mir dänn kasch bi Dir zeige wie ich das muess mache dänn muess ich Dich nit immer um e Gfalle bitte! Danke vorerscht...